Disse ble drept i barneskolemassakren
Myndighetene har nå identifisert alle de drepte etter massakren på barneskolen Sandy Hook. De ble skutt på nært hold og mer enn én gang. Rettsmedisiner H. Wayne Carver leder arbeidet, og han opplyste på en pressekonferanse lørdag at alle de 20 barna som mistet livet var førsteklassinger i alderen seks til sju år. Lørdag kveld offentliggjorde politiet ofrenes navn. De er:* Charlotte Bacon (6) * Daniel Barden (7) * Olivia Engel (6) * Josephine Gay (7) * Ana M Marquez-Greene (6) * Dylan Hockley (6) * Madeleine F Hsu (6) * Catherine V Hubbard (6) * Chase Kowalski (7) * Jesse Lewis, (6) * James Mattioli, (6) * Grace McDonnell (7) * Emilie Parker, (6) * Jack Pinto, (6) * Noah Pozner (6) * Caroline Previdi (6) * Jessica Rekos(6) * Avielle Richman (6) * Benjamin Wheeler (6) * Allison N Wyatt (6)* Rachel Davino, (29) * Dawn Hochsprung (47) * Anne Marie Murphy (52) * Lauren Rousseau (30) * Mary Sherlach (56) * Victoria Soto (27) - Forferdelig Under en pressekonferanse lørdag kveld takket faren til seks år gamle Emilie Parker all støtte og omsorg. - Vi finner trøst i at Emilie var en utrolig person og at hun klarte å berøre mange liv i løpet av hennes korte tid på jorden, sa en gråtkvalt Robbie Parker. - Latteren hennes var smittende. Hun elsket å prøve nye ting, og hun var en eksepsjonell kunstner. Han la ikke skjul på at familien går gjennom en tung tid. Samtidig ga han sin støtte til gjerningsmannens familie. - Det er en forferdelig tragedie, og vi vil at alle skal vite at vi føler med dem. Det gjelder også gjerningsmannens familie, jeg kan ikke tenke meg hvor vondt dette må være for dem.Flere er av de drepte er blitt utropt til helter for innsatsen sin under massakren. Skolepsykologen Mary Sherlach nølte ikke da skuddene begynte å gi gjenlyd i skolebygningen. I stedet for å gjemme seg, løp hun sammen med rektoren mot gjerningsmannen for å undersøke hva som foregikk. Sherlach hadde tenkt å dra tidlig fra jobb den skjebnesvangre fredagen, men ble i stedet et av gjerningsmannens første ofre. - Mary følte at hun gjorde Guds arbeid ved å jobbe med barn, sa svigersønnen Eric Schwartz på en pressekonferanse lørdag.Ifølge rettsmedisiner H. Wayne Carter ble alle ofrene skutt med en rifle. - Jeg har ikke detaljer om alle skadene, men dette er forferdelige skader og de levde ikke lenge etter at de ble skutt, sa Carver på en pressekonferanse lørdag kveld. Den erfarne rettsmedisineren har aldri opplevd noe verre i sine over tretti år i bransjen. - Dette er det verste jeg og mine kolleger har opplevd. Det gjør meg stolt at vi har vært i stand til å gjennomføre dette profesjonelt. Gjerningsmannen er identifisert som 20 år gamle Adam Lanza. Han skal ha skutt og drept sin mor før han kjørte bilen hennes til barneskolen hvor massakren fant sted.
Tolv jenter, åtte gutter og seks voksne kvinner ble drept i barneskolemassakren fredag.